**ZÁPISNICA**

**z 4. zasadnutia VV ObFZ Trebišov**

**vo funkčnom období rokov 2021-2025**

**zo dňa 28.03.2022**

**Miesto konania:** Oblastný futbalový zväz Trebišov

**Prítomní:**

VV – Š. Kavčák, M. Manasil, J. Podracký, K. Pusztai, sekretár – J. Dušek

**Ospravedlnení:**

VV – J. Holub, P. Prokopovič, R. Vass, RK – J. Hvozdík

**Program:**

1. Úvod (predseda ObFZ)

2. Kontrola uznesení z predchádzajúceho zasadnutia VV a informácie od sekretára ObFZ k 28.03.2022 (sekretár ObFZ)

3. Informácia o výsledku hlasovania per rollam (sekretár ObFZ)

4. Registračný a prestupový poriadok – pripomienkovanie (podpredseda ObFZ)

5. Schvaľovanie návrhu členov Odvolacej komisie ObFZ (predseda ObFZ)

6. Informácia o projekte Eurá z EURA (predseda ObFZ)

7. Informácia o 1. ročníku Zimného turnaja o pohár ObFZ Trebišov (predseda ObFZ)

8. Rôzne

VV schválil **program 4. zasadnutia** VV ObFZ Trebišov.

Za **overovateľov uznesení** boli schválení: Marián Manasil a Koloman Pusztai

VV prerokoval jednotlivé body programu a prijal tieto uznesenia:

**Bod 1)**

Rokovanie 4. zasadnutia VV ObFZ otvoril predseda Štefan Kavčák. Privítal prítomných a podal im krátku správu o činnosti od ostatného zasadnutia VV ObFZ.

**Bod 2)**

Informáciu o kontrole plnenia uznesení podal sekretár.

Dňa 05.03.2022 sa v Kultúrnom dome vo Veľatoch uskutočnila Konferencia ObFZ Trebišov. Tá bola uznášaniaschopná a prejednala všetky body určené Stanovami ObFZ Trebišov. Na konferencii bol zvolení za predsedu volebnej komisie ObFZ Ing. Branislav Bodnár a za predsedu odvolacej komisie ObFZ p. Ladislav Čumita.

**01.03. a 07.03.2022 sa uskutočnili dva semináre pre trénerov licencií C, B a A v Slovenskom Novom Meste. Od 06.04.2022 je plánovaná organizácia školenia trénerov UEFA C licencie. Záujemcovia sa môžu prihlásiť do 30.03.2022 c**ez <https://ticketing.futbalsfz.sk/events>. Viacero záujemcov, ktorí boli na školenie dlhodobo nahlásení na ObFZ zmenilo názor a školenia sa nezúčastnia. Potrebných je 16 frekventantov.

**Dňa 25.03.2022 sa v NsP Trebišov uskutočnila Futbalová kvapka krvi, zúčastnilo sa jej 38 darcov krvi. ObFZ zo sponzorských zdrojov (J. Podracký, Ľ. Andrejčák, P. Prokopovič) zabezpečil fľaše s červeným vínom, vody vo fľašiach, medovníky v tvare srdca a obloženú misu. Video z podujatia sa nachádza na facebooku ObFZ.**

**Dňa 15.03.2022 bol FK mailom druhýkrát zaslaný návod ako zaregistrovať videotechnika, ktorý bude nahrávať zápasy ich družstva dospelých na Sportnet a ako zápasy nahrať. Ako prvé začali nahrávať videozáznamy zo stretnutí kluby VII. ligy ObFZ.**

**Dňa 13.03.2022 prebehol seminár R a DZ, o čom boli členovia VV informovaní mailom z dôvodu schvaľovania nominačných listín R a DZ ObFZ. Na seminári bola rozhodcom odovzdaná sponzorská výstroj od SFZ vo vakoch (dresy s krátkym a dlhým rukávom v 3 farbách, 2 trenírky a 2 štulpne). Sponzorsky (L. Zrebňák) im bolo vybavené aj nažehlenie loga na dresy.**

**Dňa 12.03.2022 sa začal 1. ročník Zimného turnaja o pohár ObFZ Trebišov. O ňom bližšie v bode 7.**

**Uznesenie VV 2021/22-056** : VV vzal na vedomie kontrolu uznesení z predchádzajúceho zasadnutia Výkonného výboru ObFZ a informácie od sekretára k 28.03.2022.

Hlasovali 4 členovia VV (4–0–0).

**Bod 3)**

Sekretár podal informáciu o výsledku hlasovania per rollam. Členovia VV hlasovali o schválení nominačných listín R a DZ v zložení:

**R** - Ladislav Bajnok, Martin Cili, Matúš Fortuňak, Július Gašpar, Stanislav Hanko, Miroslav Hepka, Adrián Jáger, Vladimír Kaščák, Patrik Kiseľ, Damián Korpesio, Tibor Miklóš ml., Jozef Mroč, Dušan Ondrášek, Ján Pongó, Jakub Rugolský, Filip Takáč, Roman Tóth, Erik Gibilov

**DZ** - Milan Fedor, Ján Holub, Ján Illéš, Ján Kudrec, Juraj Lučanský, Tibor Miklóš st., Ján Šimko

Zo 7 členov hlasovali 2 členovia za (P. Prokopovič, K. Pusztai), 2 (M. Manasil, J. Podracký) boli za schválenie nominačných listín s výnimkou DZ J. Holuba a 3 členovia VV (R. Vass, J. Holub, Š. Kavčák) nehlasovali. Nominačné listiny boli schválené s výnimkou DZ J. Holuba.

**Uznesenie VV 2021/22-055** :

VV schválil nominačné listiny R a DZ ObFZ Trebišov na jarnú časť SR 2021/22 v tomto zložení:

**R** - Ladislav Bajnok, Martin Cili, Matúš Fortuňak, Július Gašpar, Stanislav Hanko, Miroslav Hepka, Adrián Jáger, Vladimír Kaščák, Patrik Kiseľ, Damián Korpesio, Tibor Miklóš ml., Jozef Mroč, Dušan Ondrášek, Ján Pongó, Jakub Rugolský, Filip Takáč, Roman Tóth, Erik Gibilov

**DZ** - Milan Fedor, Ján Illéš, Ján Kudrec, Juraj Lučanský, Tibor Miklóš st., Ján Šimko

Ostatní R a DZ môžu byť na nominačné listiny R a DZ doplnení po absolvovaní náhradného seminára a schválení VV.

Hlasovali 7 členovia VV (4–0–3).

**Bod 4)**

Podpredseda ObFZ M. Manasil predniesol prítomným návrh pripomienkovania registračného a prestupového poriadku (RaPP). Podľa jeho návrhu by mal nárok na prestup z klubu bez súhlasu štatutára iba 1 mládežnícky hráč a 2 hráči dospelých, ostatní by mohli prestúpiť až po súhlase štatutára. Rovnako je potrebné prispôsobiť prestupy hráčov do zahraničia, kde veľa hráčov mládeže odchádza hlavne do Maďarska. K téme sa vyjadrili aj Š. Kavčák, J. Podracký a K. Pusztai. Je potrebné osloviť ostatné ObFZ v rámci VsFZ a predsedu VsFZ, vyvolať diskusiu medzi 13 oblastnými zväzmi na východe, vytvoriť návrh tak, aby to bolo právne v poriadku.

**Uznesenie VV 2021/22-057** :

VV vzal na vedomie informáciu od podpredsedu ObFZ o pripomienkovaní registračného a prestupového poriadku (RaPP) pre mládež a amatérsky futbal dospelých.

Hlasovali 4 členovia VV (4–0–0).

**Bod 5)**

Predseda odvolacej komisie L. Čumita doručil na ObFZ dňa 11.03.2022 návrh členov komisie v zložení: Radoslav Fižiar, Róbert Filko

**Uznesenie VV 2021/22-058** :

VV schválil za členov Odvolacej komisie ObFZ Trebišov Radoslava Fižiara a Róberta Filka.

Hlasovali 4 členovia VV (4–0–0).

**Bod 6)**

Predseda ObFZ predniesol prítomným informáciu o aktuálnom stave žiadostí projektu Eurá z EURA. Návrh od ObFZ bol poskytnúť 3 uchádzačom (trom FK, ktoré ešte dotáciu v minulosti nikdy nedostali) z deviatich dotáciu v plnej výške v zložení : Plechotice 16.250 €, Veľký Horeš 14.023 € a Nižný Žipov 15.619 €.

VsFZ dal na SFZ návrh dotácie pre uvedené 3 kluby v upravenej výške takto: Plechotice 12.000 €, Veľký Horeš 10.000 € a Nižný Žipov 10.000 €.

SFZ má zverejniť menoslov úspešných uchádzačov 5. apríla 2022 po zasadnutí VV SFZ.

**Uznesenie VV 2021/22-059** :

VV vzal na vedomie informáciu o aktuálnom stave projektu Eurá z EURA.

Hlasovali 4 členovia VV (4–0–0).

**Bod 7)**

1. ročník Zimného turnaja o pohár ObFZ Trebišov bol naplánovaný v 4 termínoch (dve soboty v Kráľovskom Chlmci a dve v Sečovciach).

Začal sa dňa 12.03.2022 turnajom kategórie U15 v Kráľovskom Chlmci. Zúčastnilo sa ho 57 detí v 5 družstvách (Streda nad Bodrogom, Kráľovský Chlmec, Malý Horeš, Trakany a Slovenské Nové Mesto).

V sobotu 19.03.2022 pokračoval súpereniami v kategórii U15 v Sečovciach. Zúčastnilo sa opäť 5 družstiev (Vojčice, Michaľany, Veľaty, Plechotice a ZŠ Obchodná Sečovce), spolu 54 detí.

Nasledovala kategória U11 dňa 26.03.2022 v Kráľovskom Chlmci. Súperilo až 8 družstiev (Kráľovský Chlmec, Hraň, Streda nad Bodrogom, Slovenské Nové Mesto, Malý Horeš, Čierna nad Tisou, Trakany a Moldava), spolu 81 detí.

Na budúcu sobotu (02.04.2022) je plánovaný turnaj U11 v Sečovciach, kde je nahlásených 6 družstiev.

Členom VV bolo predložené vyúčtovanie 3 zatiaľ uskutočnených turnajov. Po záverečnom turnaji bude členom VV ObFZ zaslané vyúčtovanie turnaja mailom.

**Uznesenie VV 2021/22-060** :

VV vzal na vedomie informáciu o priebehu 1. ročníka Zimného turnaja o pohár ObFZ Trebišov.

Hlasovali 4 členovia VV (4–0–0).

**Bod 8)**

Od členov VV ObFZ zaznela výzva zaslať klubom ešte raz informáciu o konaní školenia trénerov od 06.04.2022. Niektoré kluby nemajú trénera vôbec, iné uvádzajú trénera, ktorí nie je na zápase prítomný. Situáciu je potrebné riešiť a prijať opatrenie do Rozpisu súťaží ObFZ Trebišov na súťažný ročník 2022/23.

Najbližšie zasadnutie VV ObFZ sa uskutoční **v pondelok 25.04.2022 o 17:00 hod**. na ObFZ Trebišov.

V Trebišove, 28.03.2022 Štefan Kavčák, v.r.

predseda ObFZ Trebišov

**Overovatelia uznesení:**

Marián Manasil ............................

Koloman Pusztai ............................

Zapísal sekretár ObFZ Trebišov Ing. Július Dušek